
Ανακοίνωση καταχώρισης στο Γενικό Εμπορικό Μητρώο τροποποίησης του καταστατικού της Ανώνυμης Εταιρίας με την επωνυμία: «ΕΡΓΟΜΠΕΤΟΝ ΑΝΩΝΥΜΟΣ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ ΘΡΑΚΗΣ» και  δ.τ. «ΕΡΓΟΜΠΕΤΟΝ Α.Β.Ε.Τ.Ε.Θ.».
Ο ΠΡΟΕΔΡΟΣ
Την 18/07/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης 79277 η από 30/06/2013 απόφαση της Τακτικής Γενικής Συνέλευσης των μετόχων της Ανώνυμης Εταιρείας με την επωνυμία: «ΕΡΓΟΜΠΕΤΟΝ ΑΝΩΝΥΜΟΣ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ ΘΡΑΚΗΣ», διακριτικό τίτλο: «ΕΡΓΟΜΠΕΤΟΝ Α.Β.Ε.Τ.Ε.Θ.» και αριθμό ΓΕΜΗ: 014027910000, που εδρεύει στο Δήμο Κομοτηνής, με την οποία αποφασίστηκε η τροποποίηση των άρθρων 3, 5 και 6 του καταστατικού της.

Η καταχώριση των ως άνω στοιχείων γίνεται σύμφωνα με την αριθμ. Γ/ΕΞ/1931-1/12-07-2013 Απόφαση του Αντιπεριφερειάρχη Π.Ε. Ροδόπης.

Η Τροποποίηση που εγκρίθηκε έχει σε περίληψη ως εξής:

ΣΚΟΠΟΣ

Σκοποί της εταιρείας είναι:

1.1
Η παραγωγή και εμπορία ετοίμου σκυροδέματος.

1.2
Η παραγωγή και εμπορία προϊόντων τσιμέντου.

1.3
Η εμπορία κάθε είδους οικοδομικού υλικού, λατομικών προϊόντων. εργαλείων και μηχανημάτων τεχνικών έργων που θα παράγει η ίδια η εταιρεία ή θα αγοράζει από την Ελλάδα ή το εξωτερικό και την αντιπροσώπευση στην Ελλάδα οίκων που ασχολούνται με την παραγωγή και εμπορία παρόμοιων υλικών εργαλείων και μηχανημάτων. Επίσης την εκμετάλλευση και εκμίσθωση μηχανημάτων τεχνικών έργων.

1.4
Η παραγωγή και εμπορία ασφαλτικών.

2.
Η εκτέλεση τεχνικών έργων κάθε φύσης και ειδικότητας του δημοσίου και ιδιωτικού τομέα (δηλ. έργων του δημοσίου, των νομικών προσώπων δημόσιου δικαίου, των οργανισμών τοπικής αυτοδιοίκησης, των οργανισμών και επιχειρήσεων κοινής ωφέλειας, τραπεζών, ιδρυμάτων, συνεταιρισμών και όλων γενικά των υπόλοιπων έργων του δημοσίου και του ιδιωτικού τομέα) τόσο στην Ελλάδα όσο και στο εξωτερικό, την εκτέλεση των έργων αυτών με βάση μελέτες των κυρίων των έργων ή άλλων φορέων που τις εκπονούν ή με βάση μελέτες που θα εκπονεί η ίδια η εταιρεία σε όσες περιπτώσεις της ανατίθεται η μελέτη μαζί με την εκτέλεση καθώς και η εκπόνηση μελετών κάθε είδους τεχνικών έργων σε όσες περιπτώσεις αυτό επιτρέπεται και δεν είναι ασυμβίβαστο με την ιδιότητα της εταιρείας ως εργοληπτικής επιχείρησης εκτέλεσης δημόσιων έργων. Για να μπορέσει να αναλαμβάνει η εταιρεία την εκτέλεση δημόσιων έργων στο όνομα της σκοπός της είναι η λειτουργία της και ως εργοληπτικής επιχείρησης κατά την έννοια του νόμου περί δημοσίων έργων  και η εγγραφή και κατάταξη της στο Μητρώο Εργοληπτικών Επιχειρήσεων (ΜΕΕΠ) που προβλέπει ο ίδιος νόμος και μάλιστα στην όσο το δυνατό ανώτερη τάξη του και για τις όσο το δυνατόν περισσότερες κατηγορίες έργων, σύμφωνα με τους όρους και προϋποθέσεις του ίδιου νόμου και των συναφών με αυτό διατάξεων.

3.
Η εκμετάλλευση κάθε είδους ακινήτων ιδιοκτησίας της ή ιδιοκτησίας τρίτων με οικοδομήματα που θα υπάρχουν ή που θα αναγείρει η ίδια, ασκώντας κάθε είδους δραστηριότητα σχετική με τα ακίνητα αυτά, όπως επιχείρηση κατασκευής και εμπορίας ακινήτων με πώληση ή εκμίσθωση σε τρίτους ολόκληρων ακινήτων ή οριζόντιων ιδιοκτησιών για κάθε είδους χρήση, όπως για κατοικία, γραφεία, καταστήματα, γκαράζ, τουριστική επιχείρηση κ.λ.π. και την άσκηση γενικά τουριστικής επιχείρησης.

4.
Ξενοδοχειακές επιχειρήσεις. 

5.
Εκμετάλλευση σκαφών αναψυχής.

Για την επιδίωξη των παραπάνω σκοπών η εταιρεία μπορεί:

α.
Να αντιπροσωπεύει και εμπορεύεται στο εσωτερικό της χώρας και το εξωτερικό προϊόντα και υπηρεσίες οίκων του εσωτερικού και εξωτερικού που ασχολούνται με το ίδιο ή παρόμοιο αντικείμενο με τον παραπάνω σκοπό της εταιρείας ή με προϊόντα και υπηρεσίες που απαιτούνται για την εκπλήρωση αυτού, και γενικά κάθε παρόμοια δραστηριότητα ή πράξη που δεν κατονομάζεται ειδικά εδώ αλλά είναι αναγκαία για την ανάπτυξη των εργασιών και επιδιώξεων της εταιρείας.

β.
Να συμμετέχει με οποιοδήποτε ποσοστό σε οποιαδήποτε επιχείρηση όμοιου ή παρεμφερούς σκοπού και οποιουδήποτε εταιρικού τύπου, υφισταμένη ή ιδρυόμενη, σαν εταίρος ή μέτοχος ή ιδρυτικό μέλος, ελληνική ή αλλοδαπή.

γ.
Να συνεργάζεται με οποιοδήποτε φυσικό ή νομικό πρόσωπο με οποιοδήποτε τρόπο.

δ.
Να συμμετέχει σε διαγωνισμούς και δημοπρατήσεις οποιασδήποτε φύσεως Τεχνικών Έργων, Δημόσιων ή ιδιωτικών να αναλαμβάνει σχετικές δημοπρασίες.

6.
Εγκατάσταση και Εκμετάλλευση Ανανεώσιμων Πηγών Ενέργειας.

7.
Συλλογή, επεξεργασία και διάθεση αποβλήτων, ανάκτηση υλικών.

8.
Εξόρυξη αμμοχάλικου, φυσικής άμμου, ψιλού χαλικιού και κροκάλας

Το Μετοχικό Κεφάλαιο της εταιρείας εκ 3.665.520,00 € που διαιρείται σε 122.184 μετοχές ονομαστικής αξίας εκάστης 30,00 € μετά την αύξησή του κατά 30.420,00 € με α) την κεφαλαιοποίηση της υπεραξίας που προέκυψε από την αναπροσαρμογή της αξίας των ακινήτων της εταιρείας σύμφωνα με το Ν.2065/92 κατά το ποσό των 30.376,60€ και β) την ισόποση καταβολή μετρητών από τους μετόχους κατά το ποσό των 43,30 € και την έκδοση 1.014 νέων μετοχών ονομαστικής αξίας 30,00 €, σύμφωνα με απόφαση της από 30/06/2013 Τακτικής Γενικής Συνέλευσης των μετόχων, ανέρχεται σήμερα στο ποσό των 3.695.940,00 € και διαιρείται σε 123.198 μετοχές, ονομαστικής αξίας 30,00 € η κάθε μία.

ΜΕΤΟΧΕΣ

1.
Από τις 123.198 μετοχές της εταιρείας, οι 92.052 μετοχές είναι ονομαστικές και μη μεταβιβάσιμες για μια δεκαετία, χωρίς προηγούμενη έγκριση του Υ.ΠΕ.ΘΟ., μετά την παρέλευση της δεκαετίας οι μετοχές καθίστανται αυτοδίκαια ονομαστικές και μεταβιβάσιμες, ενώ οι υπόλοιπες 31.146 μετοχές είναι ονομαστικές και μεταβιβάσιμες.

2.
Για την μετατροπή των μετοχών σε ονομαστικές ή των ονομαστικών σε ανώνυμες απαιτείται απόφαση της Γενικής Συνέλευσης των Μετόχων κατά την απλή απαρτία και πλειοψηφία του άρθρου 14 του παρόντος (άρθρο 29 παρ. 1 & 2 και άρθρο 31 παρ. 1 του Κ.Ν. 2190/1920, όπως ισχύουν) 

3.
Επιτρέπεται η έκδοση προσωρινών τίτλων μετοχών οι οποίοι ανταλλάσσονται με τους οριστικούς τίτλους μετοχών όταν αυτοί εκδοθούν.
Την ίδια ημερομηνία καταχωρίστηκε στο Γενικό Εμπορικό Μητρώο (Γ.Ε.ΜΗ.) και ολόκληρο το νέο κείμενο του τροποποιημένου καταστατικού.
Κομοτηνή, 18-07-2013
Με Εντολή Προέδρου
